అఖిలేష్ ప్రసాద్ సింగ్

అఖిలేష్ ప్రసాద్ సింగ్ భారతదేశానికి చెందిన రాజకీయ నాయకుడు. ఆయన 2004లో రాష్ట్రీయ జనతా దళ్ పార్టీ నుండి మోతీహరి నియోజకవర్గం నుండి లోక్‌సభ సభ్యుడిగా, 2018, 2024లో జరిగిన రాజ్యసభ ఎన్నికల్లో బీహార్ నుండి కాంగ్రెస్ తరపున రాజ్యసభ సభ్యుడిగా ఉన్నాడు.
రాజకీయ జీవితం
అఖిలేష్ అర్వాల్ అర్వాల్ జిల్లాకు చెందినవాడు. ఆయన 2004లో జరిగిన బీహార్ శాసనసభ ఎన్నికల్లో అర్వాల్ శాసనసభ నియోజకవర్గం నుండి తొలివారి ఎమ్మెల్యేగా ఎన్నికై  2000 నుంచి 2004 వరకు ఆరోగ్య శాఖ మంత్రిగా పని చేశాడు. ఆయన 2004లో జరిగిన పార్లమెంట్ ఎన్నికల్లో మోతీహరి నియోజకవర్గం నుండి రాష్ట్రీయ జనతా దళ్ అభ్యర్థిగా పోటీ చేసి లోక్‌సభ సభ్యుడిగా ఎన్నికై  లాలూ ప్రసాద్‌తో విభేదాల అనంతరం ఆయన కాంగ్రెస్‌లో చేరి 2004 నుండి 2009 వరకు వ్యవసాయ వినియోగదారుల వ్యవహారాలు, ఆహారం, ప్రజాపంపిణీ శాఖ సహాయ మంత్రిగా  పని చేశాడు.  

అఖిలేష్  2014లో జరిగిన పార్లమెంట్ ఎన్నికల్లో పూర్వి చంపారన్ శాసనసభ నియోజకవర్గం నుండి ఆ తరువాత 2015లో జరిగిన శాసనసభ ఎన్నికల్లో తరారి నియోజకవర్గం నుండి కాంగ్రెస్ అభ్యర్థిగా పోటీ చేసి ఓడిపోయాడు. ఆయన 2018లో బీహార్ నుండి కాంగ్రెస్ తరపున రాజ్యసభ సభ్యుడిగా ఎన్నికయ్యాడు. అఖిలేష్ ప్రసాద్ సింగ్ 2022లో బీహార్ ప్రదేశ్ కాంగ్రెస్ కమిటీ అధ్యక్షుడిగా నియమితుడై, 2024లో జరిగిన రాజ్యసభ ఎన్నికల్లో బీహార్ నుండి కాంగ్రెస్ తరపున రెండోసారి రాజ్యసభ సభ్యుడిగా ఎన్నికయ్యాడు.

మూలాలు

వర్గం:భారత జాతీయ కాంగ్రెస్ నాయకులు
వర్గం:రాజ్యసభ సభ్యులు